മോന്സന്റെ കൈയ്യിലുണ്ടായിരുന്നു ചെമ്ബോല സംബന്ധിച്ച് നിര്ണായക വെളിപ്പെടുത്തല് കൊച്ചി: സാമ്ബത്തിക തട്ടിപ്പ് കേസില് അറസ്റ്റിലായ മോന്സന്റെ കൈയ്യിലുണ്ടായിരുന്നു ചെമ്ബോല സംബന്ധിച്ച് നിര്ണായക വെളിപ്പെടുത്തലുകളുമായി തൃശൂര് സ്വദേശിയായ പുരാവസ്തു കച്ചവടക്കാരന്. മോന്സന്റെ കൈയിലുണ്ടായിരുന്ന ശബരിമല ചെമ്ബോല താനാണ് മോന്സന് കൈമാറിയതെന്ന് സൂചിപ്പിച്ച് പുരാവസ്തു കച്ചവടക്കാരനായ ഗോപാലകൃഷ്ണന് രംഗത്തെത്തി. മോന്സന്റെ സുഹൃത്തായ സന്തോഷിന് താനാണ് ചെമ്ബോല കൈമാറിയതെന്നും പരിശോധനയില് 300 വര്ഷം പഴക്കമുണ്ടെന്ന് ഉറപ്പ് വരുത്തിയിരുന്നുവെന്നുമാണ് ഗോപാലകൃഷ്ണന് പറയുന്നത്. തൃശൂരിലെ ഫിലാറ്റലിക് ക്ലബിലെ ഒരാളില് നിന്നും പണംകൊടുത്താണ് താന് ചെമ്ബോല വാങ്ങിയതെന്നും പിന്നീട് പണം വാങ്ങി ചെമ്ബോല സന്തോഷിന് വിറ്റുവെന്നും ഗോപാലകൃഷ്ണന് വ്യക്തമാക്കി. ഫിലാറ്റലിക് ക്ളബിലെ ഒരംഗം ചെമ്ബോല പരിശോധിച്ച് പഴക്കം ഉറപ്പുവരുത്തിയെന്നും ഇദ്ദേഹം പുരാവസ്തു വിദഗ്ദ്ധനാണെന്നും ഗോപാലകൃഷ്ണന് പറയുന്നു. ശബരിമലയില് വെടിവഴിപാടോ നാളികേര വഴിപാടോ ഒരു പ്രത്യേക വ്യക്തിയെ ഏല്പ്പിച്ചു എന്നതാണ് ചെമ്ബോലയിലെ ഉളളടക്കമെന്നും ഗോപാലകൃഷ്ണന് വെളിപ്പെടുത്തി. അതേസമയം മോന്സനെ നേരിട്ട് പരിചയമില്ലെന്നും രണ്ട് കൊല്ലം മുന്പ് സന്തോഷിനാണ് ചെമ്ബോല നല്കിയതെന്നും ഗോപാലകൃഷ്ണന് പറഞ്ഞു. സിനിമയിലെ ആവശ്യത്തിനാണെന്ന് പറഞ്ഞാണ് സന്തോഷ് തന്റെ കൈയില് നിന്നും ചെമ്ബോല വാങ്ങിയത്. മോന്സണ് ഒരിക്കല് നേരില് വിളിച്ചിട്ടുണ്ട്. മോന്സണെ നേരില് പരിചയപ്പെടാത്തത് നന്നായെന്നും ഗോപാലകൃഷ്ണന് കൂട്ടിച്ചേര്ത്തു.